Ne zengd oh lány!...
Ne zengd oh lány! ne zengd nekem 
Georgia fájó dalát:
Távol föld s élet, újra kél rá 
Előttem, álomkép gyanánt.

Dalodból csengve, égető 
Kínok közt zúdul az reám; 
A pusztai éj, a holdvilág,
S a bú, a gyermeklányka arcán...

A kedves árnyat itt, tenálad –
S ah! mily örömmel – elfelejtem, 
De énekedre megjelen
S hí a távolba, a kegyetlen.

Ne zengd oh lány! ne zengd nekem 
Georgia fájó dalát:
Távol föld s élet, újra kél rá 
Előttem, álomkép gyanánt!

(1828)
Versek

he:אל נא תשירי
uk:Прошу, красуне, не співай…
ru:Не пой, красавица, при мне (Пушкин)